ai4bharat/Pralekha huggingface dataset:
ప్రధాన మంత్రి కార్యాలయం
ప్రధానమంత్రి సహాధ్యక్షతలో 18వ భారత-ఆసియాన్ శిఖరాగ్ర సదస్సు
ఆసియాన్ కు ప్రస్తుతం అధ్యక్ష స్థానంలో ఉన్న బ్రూనై సుల్తాన్ హాజీ హసనాల్ బోల్కియా ఆహ్వానం మేరకు ప్రధానమంత్రి శ్రీ నరేంద్ర మోదీ గురువారం 18వ భారత-ఆసియాన్ శిఖరాగ్ర సమావేశంలో పాల్గొన్నారు. వర్చువల్ గా జరిగిన ఈ శిఖరాగ్ర సదస్సులో ఆసియాన్ సభ్య దేశాల నాయకులు పాల్గొన్నారు.
భారత-ఆసియాన్ భాగస్వామ్యం 30వ వార్షికోత్సవ మైలురాయిని చేరిన సందర్భంగా 2022 సంవత్సరాన్ని భారత-ఆసియాన్ సంవత్సరంగా పాటించనున్నట్టు నాయకులు ప్రకటించారు. భారతదేశం అనుసరిస్తున్న యాక్ట్ ఈస్ట్ పాలసీ, ఇండియా-పసిఫిక్ విస్తృత భాగస్వామ్య విజన్ రెండింటిలోనూ ఆసియాన్ కేంద్రంగా ఉన్నదని ప్రధానమంత్రి నొక్కి చెప్పారు. ఆసియాన్ ఇండో-పసిఫిక్ దృక్కోణం , భారత ఇండో-పసిఫిక్ సముద్ర చొరవ  రెండింటి శక్తిని మరింత పటిష్ఠం చేస్తూ ప్రాంతీయ శాంతి, సుస్థిరత, సుసంపన్నతల కోసం సహకారం పేరిట రూపొందించిన భారత-ఆసియాన్ ఉమ్మడి ప్రకటనను ప్రధానమంత్రి, ఆసియాన్ నాయకులు ఆహ్వానించారు.
ప్రాంతీయంగా కోవిడ్-19 మహమ్మారిపై భారతదేశం సాగిస్తున్న పోరాటాన్ని ప్రధానమంత్రి ప్రత్యేకంగా ప్రస్తావిస్తూ ఈ విషయంలో ఆసియాన్ చొరవలకు మద్దతు అందిస్తామని పునరుద్ఘాటించారు. మయన్మార్ లో ఆసియాన్ చేపట్టిన మానవతాపూర్వక సహాయ కార్యక్రమాల కింద వైద్య సరఫరాల కోసం రెండు లక్షల డాలర్లు, ఆసియాన్ కోవిడ్-19 రెస్పాన్స్ ఫండ్ కు 10 లక్షల డాలర్లు భారతదేశం అందించిందని ఆయన చెప్పారు.
భారత-ఆసియాన్ దేశాల మధ్య భౌతిక, డిజిటల్, ప్రజా అనుసంధానతను మరింత విస్తృతంగా విస్తరించేందుకు గల అవకాశాలపై నాయకులు అభిప్రాయాలు తెలియచేసుకున్నారు. భారత-ఆసియాన్ సాంస్కృతిక అనుసంధానత బలోపేతం చేయడానికి వీలుగా ఆసియాన్ సాంస్కృతిక వారసత్వ జాబితా రూపకల్పనకు భారతదేశం మద్దతు అందిస్తుందని ప్రధానమంత్రి ప్రకటించారు. వాణిజ్యం, పెట్టుబడుల కోణాన్ని పరిశీలిస్తే కోవిడ్ అనంతర ఆర్థిక రికవరీలో సరఫరా వ్యవస్థల విస్తరణ, పటిష్ఠతకు ప్రాధాన్యం ఉన్నదంటూ ఈ దిశగా భారత-ఆసియాన్ ఎఫ్ టిఏను పునర్ నవీకరించవలసి ఉన్నదని ప్రధానమంత్రి చెప్పారు.
ప్రాంతీయంగా విశ్వసనీయ భాగస్వామిగాను, ప్రత్యేకించి ప్రస్తుత కోవిడ్-19 మహమ్మారి కాలంలో వ్యాక్సిన్ సరఫరాల ద్వారా అందిస్తున్న భారతదేశం పోషిస్తున్న పాత్రను, సహకారాన్ని ఆసియాన్ నాయకులు ప్రశంసించారు. అలాగే ఇండో-పసిఫిక్ సహకార భాగస్వామ్యంలో ఆసియాన్ కేంద్ర స్థానంగా నిలవడానికి భారతదేశం అందిస్తున్న మద్దతును వారు ఆహ్వానించారు. ఉమ్మడి ప్రకటన ద్వారా భారత-ఆసియాన్ సహకారం మరింత విస్తరించుకోవడానికి తాము ఎదురు చూస్తున్నట్టు తెలిపారు.
దక్షిణ చైనా సాగరం, ఉగ్రవాదం సహా అందరికీ ఆసక్తి, ఆందోళన గల ప్రాంతీయ, అంతర్జాతీయ సమస్యలపై కూడా నాయకులు చర్చించారు. అంతర్జాతీయ చట్టాలు ప్రత్యేకించి యుఎన్ సిఎల్ఓఎస్ పరిధిలో అంతర్జాతీయ చట్టాలకు కట్టుబడుతూ నిబంధనల ఆధారిత వ్యవస్థను ప్రోత్సహించవలసిన ప్రాధాన్యతను నాయకులు గుర్తించారు. దక్షిణ చైనా సముద్రంలో శాంతి, సుస్థిరత, భద్రత, సెక్యూరిటీ నిర్వహణ, ప్రోత్సాహం ప్రాధాన్యతను నాయకులు పునరుద్ఘాటిస్తూ సాగర జలాల్లో నౌకల రవాణాకు, సముద్ర జలాల మీదుగా గగనతలంలో విమానాల రాకపోకలకు స్వేచ్ఛ ఉండాలని అభిప్రాయపడ్డారు.
భారత, ఆసియాన్ దేశాల మధ్య లోతైన, బలీయమైన, బహుముఖీన సంబంధాలున్నాయంటూ ఇందుకు సంబంధించిన పలు అంశాలను అత్యున్నత స్థాయిలోసమీక్షించి, భారత-ఆసియాన్ వ్యూహాత్మక భాగస్వామ్యానికి కొత్త దిశ కల్పించేందుకు 18వ భారత-ఆసియాన్ శిఖరాగ్ర సదస్సు చక్కని అవకాశంగా నిలుస్తుందని వారు అభిప్రాయపడ్డారు.
(
రైల్వే మంత్రిత్వ శాఖ
బులెట్ రైలు ప్రాజెక్టులు, తుది లోకేషన్ సర్వే, జియో టెక్నికల్ పరిశీలన పూర్తి, అలైన్మెంట్ ఖరారు చేయడం జరిగింది.
వన్యప్రాణికి సంబంధించి, కోస్టల్ రెగ్యులేషన్ జోన్ , అటవీ అనుమతులకు సంబంధించి చట్టబద్ధ క్లియరెన్సులు పొందడం జరిగింది.
జపాన్ప్రభుత్వ ఆర్ధిక, సాంకేతిక సహకారంతో దేశంలో ప్రస్తుతం ముంబాయి, అహ్మదాబాద్ హైస్పీడ్ రెయిల్  ఒక్కటే అనుమతి పొందిన హై స్పీడ్ రెయిల్  ప్రాజెక్టు.
ఇందుకు సంబంధించి ఒక స్పెషల్ పర్సస్ వెహికిల్ను నేషనల్ హైస్పీడ్ రెయిల్ కార్పొరేషన్ లిమిటెడ్ ను ఈ ప్రాజెక్టు అమలు చేసేందుకు ఏర్పాటు చేయడం జరిగింది.
ముంబాయి, అహ్మదాబాద్ హైస్పీడ్ రెయిల్  ప్రాజెక్టు ప్రస్తుత స్థితి కిందివిధంగాఉంది.:-
తుది లొకేషన్ సర్వే, జియో టెక్నికల్ పరిశీన పూర్తి అయింది. అలైన్మెంట్ను ఖరారు చేయడం జరిగింది.
వన్యప్రాణులకుసంబంధించి, కోస్టల్రెగ్యులేషన్ జోన్ , అటవీ అనుమతులకు సంబంధించి చట్టబద్దమైన క్లియరెన్సులు పొందడం జరిగింది.ఈ ప్రాజెక్టుకు అవసరమైన మొత్తం సుమారు 1396 హెక్టార్ల భూమిలో సుమారు 1046 హెక్టార్ల భూమికి అనుమతి ఒప్పందాలు, రెగ్యులర్ అవార్డు వర్తింపువంటివి పూర్తయ్యాయి.
1651 సదుపాయాలలో 1342 సదుపాయాలను మార్చడం జరిగింది.
మొత్తం ప్రాజెక్టు పనిని 27 కాంట్రాక్టు పాకేజ్లుగా విభజించడం జరిగింది. ఇందులో వడోదర లో ఏర్పాటు చేయనున్న ట్రైనింగ్ ఇన్స్టిట్యూట్ కూడా ఉంది. ప్రస్తుతం 7 ప్యాకెజ్ పనులను కేటాయించారు. మరో 10 పాకేజ్లకు టెండర్లు పిలిచారు.
2021 జూన్ వరకు ఎం.ఎ.హెచ్.ఎస్.ఆర్ ప్రాజెక్టుపై పెట్టిన ఖర్చు 13,483 కోట్ల రూపాయలు. ప్రధానంగా ఇది భూ సేకరణపైన అక్కడ ఉన్న సదుపాయాలను వేరో చోటికి మార్చడనికి,కాంట్రాకు చెల్లింపులకు పెట్టిన ఖర్చు. కోవిడ్ -19 మహమ్మారి వల్ల ఏర్పడిన ప్రతికూల పరిస్థితుల వల్ల ,మహారాష్ట్ర నుంచి భూమి బదలాయింపులో జాప్యం వల్ల ప్రాజెక్టు పనులు మందకొడిగా సాగుతున్నాయి..
దీనికి తోడు రైల్వే మంత్రిత్వశాఖ, ఏడు హై స్పీడ్ రైల్  కారిడార్లకు సంబందించి సమగ్ర ప్రాజెక్టు నివేదికను రూపొందించే బాధ్యతను నేషనల్ హై స్పీడ్ రెయిల్ కార్పొరేషన్ లిమిటెడ్ కు అప్పగించింది. ఇందులో దక్షిణ భారతదేశానికి సంబంధించి చెన్నై -బెంగళూరు-మైసూరు, ముంబాయి-పూణె-హైదరాబాద్ మార్గాలు ఉన్నాయి. ఇది పురోగతి లో ఉంది.
ఈ సమాచారాన్నిరైల్వే , కమ్యూనికేషన్, ఎలక్ట్రానిక్స్,ఇన్ఫర్మేషన్ టెక్నాలజీ శాఖమంత్రి శ్రీ అశ్విని వైష్ణవ్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
భారత పోటీ ప్రోత్సాహక సంఘం
ఎయిర్ ఇండియా ద్వారా ఎయిర్ ఏషియా ఇండియాలో మొత్తం వాటాను కొనుగోలు చేయడానికి సీసీఐ ఆమోదం తెలిపింది
కాంపిటీషన్ కమీషన్ ఆఫ్ ఇండియా  ఎయిర్ ఇండియా ద్వారా ఎయిర్ ఏషియా ఇండియాలో మొత్తం వాటాను కొనుగోలు చేయడాన్ని ఆమోదించింది.
ప్రతిపాదిత కలయిక టీఎస్పీఎల్ పరోక్ష పూర్తి అనుబంధ సంస్థ అయిన ఎయిర్ ఇండియా లిమిటెడ్  ద్వారా ఎయిర్ ఏషియా  ప్రైవేట్ లిమిటెడ్  మొత్తం ఈక్విటీ షేర్ క్యాపిటల్ను కొనుగోలు చేస్తుంది. ప్రస్తుతం, టీఎస్పీఎల్ ఎయిర్ ఏషియా ఇండియా ఈక్విటీ షేర్ క్యాపిటల్లో 83.67శాతం కలిగి ఉంది. ఏఐఎల్, దాని పూర్తి-యాజమాన్య అనుబంధ సంస్థ, ఎయిర్ ఇండియా ఎక్స్ప్రెస్ లిమిటెడ్ తో పాటు, ప్రాథమికంగా  దేశీయ షెడ్యూల్డ్ విమాన ప్రయాణీకుల రవాణా సేవ,  అంతర్జాతీయ షెడ్యూల్డ్ విమాన ప్రయాణీకుల రవాణా సేవ,  విమానాన్ని అందించే వ్యాపారంలో నిమగ్నమై ఉంది. భారతదేశంలో కార్గో రవాణా సేవలు  భారతదేశంలో చార్టర్ విమాన సేవలను అందిస్తోంది. ఎయిర్ ఏషియా ఇండియా అనేది టీఎస్పీఎల్ ఎయిర్ ఇండియా ఇన్వెస్ట్మెంట్ లిమిటెడ్  మధ్య జాయింట్ వెంచర్, ప్రస్తుతం టీఎస్పీఎల్ 83.67శాతం ఏఏఐఎల్ 16.33శాతం వాటాను కలిగి ఉంది. ఎయిర్ ఏషియా ఇండియా "ఎయిర్ ఏషియా" బ్రాండ్ పేరుతో కార్యకలాపాలు నిర్వహిస్తోంది. ఇది క్రింది సేవలను అందించే వ్యాపారంలో నిమగ్నమై ఉంది:  దేశీయ షెడ్యూల్డ్ విమాన ప్రయాణీకుల రవాణా సేవ,  ఎయిర్ కార్గో రవాణా సేవలు  భారతదేశంలో చార్టర్ విమాన సేవలు. ఎయిర్ ఏషియా ఇండియా అంతర్జాతీయ మార్గాల్లో షెడ్యూల్ చేసిన విమాన ప్రయాణీకుల రవాణా సేవలను అందించదు.
(సీసీఐ వివరణాత్మక ఆర్డర్
ప్రధాన మంత్రి కార్యాలయం
డాక్టర్ శ్యామా ప్రసాద్ ముఖర్జీ పుణ్య తిథి నాడు ఆయన కు శ్రద్ధాంజలి అర్పించిన ప్రధాన మంత్రి
డాక్టర్ శ్యామా ప్రసాద్ ముఖర్జీ పుణ్య తిథి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని అర్పించారు.
‘‘భరతమాత యొక్క గొప్ప సుపుత్రుడైన డాక్టర్ శ్యామా ప్రసాద్ ముఖర్జీ కి ఆయన పుణ్య తిథి నాడు ఇవే వందన శతములు’’ అని ఒక సందేశం లో ప్రధాన మంత్రి పేర్కొన్నారు.
జల శక్తి మంత్రిత్వ శాఖ
జల సంక్షోభం 
భారత ప్రభుత్వం, రాష్ట్రాల భాగస్వామ్యంతో.. దేశంలోని ప్రతి గ్రామీణ కుటుంబానికి 2019, ఆగస్టు నుంచి కుళాయి కనెక్షన్ ద్వారా తాగు నీటికి భరోసా కల్పించేందుకు జల్ జీవన్ మిషన్ -హర్ ఘర్ జల్ను అమలు చేస్తోంది.
జల్ జీవన్ మిషన్ ప్రకటించిన సమయంలో, 3.23 కోట్ల  గ్రామీణ కుటుంబాలకు కుళాయి నీటి కనెక్షన్లు ఉన్నట్లు నివేదించబడింది. ఇప్పటివరకు.. అంటే 31.07.2023 నాటికి రాష్ట్రాలు/కేంద్రపాలిత ప్రాంతాలు నివేదించిన ప్రకారం, దాదాపు 9.46 కోట్ల అదనపు గ్రామీణ కుటుంబాలకు కుళాయి నీటి కనెక్షన్లు అందించబడ్డాయి. అంతేకాకుండా 31.07.2023 నాటికి, దేశంలోని 19.43 కోట్ల గ్రామీణ కుటుంబాలలో, దాదాపు 12.69 కోట్ల  కుటుంబాలు తమ ఇళ్లలో కుళాయి నీటి సరఫరాను కలిగి ఉన్నాయని నివేదించబడింది. మిగిలిన 6.74 కోట్ల మందికి ఈ నీటి సరఫరా అందిస్తారు.
జల్ జీవన మిషన్ కింద.. జలవనరుల పునరుర్జీవం  కోసం నిబంధనలు రూపొందించబడ్డాయి. అనగా. మహాత్మాగాంధీ జాతీయ గ్రామీణ ఉపాధి హామీ పథకం, ఇంటిగ్రేటెడ్ వాటర్షెడ్ మేనేజ్మెంట్ ప్రోగ్రామ్ , 15వ ఫైనాన్స్ కమీషన్ ఆర్ఎల్బీలు/పీఆర్ఐలు, రాష్ట్ర పథకాలు, సీఎస్ఆర్ నిధులు వంటి ఇతర పథకాలకు అనుగుణంగా ప్రత్యేక బోర్ వెల్ రీఛార్జ్ నిర్మాణాలు, వర్షపు నీటి రీఛార్జ్, ఇప్పటికే ఉన్న నీటి వనరుల పునరుజ్జీవనం మొదలైనవి నిబంధనల్లో ఉన్నాయి.
అంతేకాకుండా రాష్ట్రాల ప్రయత్నాలకు అనుబంధంగా.. దేశంలో స్థిరమైన భూగర్భ జలాల నిర్వహణ కోసం కేంద్ర ప్రభుత్వం అనేక చర్యలు తీసుకుంది. వివరాలు ఇక్కడ అందుబాటులో ఉన్నాయి:
https://cdnbbsr.s3waas.gov.in/s3a70dc40477bc2adceef4d2c90f47eb82/uploads/2023/02/2023021742.pdf
అంతేకాకుండా నీటి రంగంపై వాతావరణ మార్పుల ప్రభావాన్ని ఎదుర్కోవటానికి జలవనరుల మంత్రిత్వ శాఖ ఆధ్వర్యంలోని జాతీయ నీటి మిషన్ రాష్ట్ర నిర్దిష్ట కార్యాచరణ ప్రణాళికను ప్రారంభించింది. రాష్ట్ర నిర్దిష్ట కార్యాచరణ ప్రణాళికలు తప్పనిసరిగా వీటిని కలిగి ఉండాలి.
రాష్ట్రం/కేంద్రపాలిత ప్రాంతం యొక్క ప్రస్తుత నీటి వనరుల అభివృద్ధి మరియు నిర్వహణ, నీటి పాలన, సంస్థాగత ఏర్పాట్లు, నీటి సంబంధిత విధానాలు, సరిహద్దు సమస్యలు మరియు ఒప్పందాలు మొదలైన వాటిపై స్థితి నివేదికను తయారు చేయడం. రాష్ట్రానికి సంబంధించిన నీటి వనరులకు సంబంధించిన అన్ని అంశాలకు సంబంధించిన సమస్యలను కూడా నివేదికలో నిర్వచించాలి.
కీలక సమస్యలు/సమస్య ప్రాంతాలను పరిష్కరించడానికి సంభావ్య పరిష్కారాల సమితిని గుర్తించడం, పరిష్కారాల యొక్క లాభాలు మరియు నష్టాలను తెలియజేస్తుంది.
రాష్ట్రం/కేంద్రపాలిత ప్రాంతం ద్వారా అమలు చేయడానికి నేషనల్ వాటర్మిషన్లో గుర్తించబడిన ప్రతి వ్యూహాలు/కార్యకలాపాల కోసం వివరణాత్మక కార్యాచరణ ప్రణాళికను సిద్ధం చేయడం.
దేశంలోని డైనమిక్ భూగర్భ జల వనరులను కేంద్ర భూగర్భ జల సంఘం  మరియు రాష్ట్ర ప్రభుత్వాలు క్రమానుగతంగా సంయుక్తంగా అంచనా వేస్తున్నాయి. 2020 అంచనా ప్రకారం, దేశంలోని మొత్తం 6965 అసెస్మెంట్ యూనిట్లలో  వార్షిక భూగర్భ జలాల వెలికితీత ఎక్కువగా ఉన్న 15 రాష్ట్రాలు/కేంద్రాపాలిత ప్రాంతాలలో 1114 యూనిట్లు ఏడాదిలో సేకరించాల్సిన భూగర్భ జల వనరుల కంటే. 'ఓవర్ ఎక్స్ప్లోయిటెడ్'గా వర్గీకరించబడ్డాయి.
దేశం మొత్తానికి  ఓవర్ ఎక్స్ప్లోయిటెడ్ అసెస్మెంట్ యూనిట్ల వివరాలతో సహా పూర్తి భూగర్భజల వనరుల సమాచారాన్ని ఇక్కడ చూడవచ్చు:
http://cgwb.gov.in/documents/2021-08-02-GWRA_India_2020.pdf
ఈ సమాచారాన్ని జలశక్తి శాఖ సహాయ మంత్రి శ్రీ ప్రహ్లాద్ సింగ్ పటేల్ ఈరోజు లోక్సభలో లిఖితపూర్వక సమాధానంలో తెలిపారు
భారత పోటీ ప్రోత్సాహక సంఘం
ఇండియా బుల్స్ అసెట్ మేనేజ్మెంట్ కంపెనీ లిమిటెడ్ను, ఇండియా బుల్స్ ట్రస్టీ కంపెనీ లిమిటెడ్ సంస్థలను నెక్స్ట్ బిలియన్ టెక్నాలజీ ప్రైవేట్ లిమిటెడ్ సంస్థ కొనుగోలు చేసేందుకు కాంపిటీషన్ కమిషన్ ఆఫ్ ఇండియా  ఆమోదం
ఇండియా బుల్స్ అసెట్ మేనేజ్మెంట్ కంపెనీ లిమిటెడ్ను, ఇండియా బుల్స్ ట్రస్టీ కంపెనీ లిమిటెడ్ సంస్థలను నెక్స్ట్ బిలియన్ టెక్నాలజీ ప్రైవేట్ లిమిటెడ్ సంస్థ కొనుగోలు చేసేందుకు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ప్రతిపాదిత కలయిక ద్వారా ఇండియా బుల్స్ అసెట్ మేనేజ్మెంట్ కంపెనీ లిమిటెడ్ , ఇండియా బుల్స్ ట్రస్టీ కంపెనీ లిమిటెడ్ లో 100% వాటాలను కొనుగోలు చేయనుంది.
నెక్ట్స్ బిలియన్ టెక్నాలజీ ప్రైవేట్ లిమిటెడ్ స్టాక్ బ్రోకర్, డిపాజిటరీ భాగస్వామి. అలాగే, ఇది భారత్లోని అసోసియేషన్ ఆఫ్ మ్యూచ్యువల్ ఫండ్స్ లో మ్యూచ్యువల్ ఫండ్ పంపిణీదారుగా నమోదు చేసుకుంది. మ్యూచ్యువల్ ఫండ్స్, స్టాక్లలో పెట్టుబడిదారులు తమ పెట్టుబడులను పెట్టేందుకు గ్రో  పేరిట ఆన్లైన్ వేదికను అందిస్తోంది.
ఇండియాబుల్స్ హౌజింగ్ ఫైనాన్స్కు అనుబంధ సంస్థ ఇండియా బుల్స్ ఎఎంఇ. ప్రస్తుతం ఇండియా బుల్స్ ఎఎంసికి 3 వ్యాపార విభాగాలు ఉన్నాయి - అవి, మ్యూచ్యువల్ ఫండ్ బిజినెస్ , ఆల్టర్నేట్ ఇన్వెస్ట్మెంట్ ఫండ్ బిజినెస్ , పోర్ట్ఫోలియో మేనేజ్మెంట్ బిజినెస్ . ఈ సంస్థ ఇండియా బుల్స్ మ్యూచ్యువల్ ఫండ్ కు ఆస్తుల నిర్వహణ, దాని కార్యకలాపాలు/ పథకాలను నిర్వహిస్తుంది. ఇండియా బుల్స్ ఎంఎఫ్ సంస్థకు ట్రస్టీషిప్ సేవలను ఇండియా బుల్స్ ట్రస్టీ అందించడంలో నిమగ్నమై ఉంది.
సిసిఐ వివరణాత్మక ఉత్తర్వులు త్వరలో జారీ కానున్నాయి.
ప్రధాన మంత్రి కార్యాలయం
ప్రొఫెసర్ ఎం.ఎస్.నరసింహన్ కన్నుమూతపై ప్రధానమంత్రి సంతాపం
ప్రొఫెసర్ శ్రీ ఎం.ఎస్.నరసింహన్ కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘ప్రపంచాన్ని విస్తృతంగా ప్రభావితం చేసిన అసాధారణ, అపార ప్రతిభగల గణితశాస్త్ర నిపుణుడుగా ప్రొఫెసర్ ఎం.ఎస్.నరసింహన్ చిరకాలం గుర్తుండిపోతారు. గణితంలోనే కాకుండా ఇతరత్రా సేవలతోనూ ఆయన సమాజంపై తనదైన ముద్ర వేశారు. ఆయన మృతి వార్త నాలో అంతులేని విచార నింపింది. ఈ సంక్లిష్ట సమయంలో ఆయన కుటుంబానికి, బంధుమిత్రులకు నా ప్రగాఢ సంతాపం తెలియజేస్తున్నాను... ఓం శాంతి’’ అని ప్రధాని పేర్కొన్నారు.
ఆర్థిక మంత్రిత్వ శాఖ
ఏఎన్బీపీ, పీఎంజీకేపీ కింద రాష్ట్రాలకు నిధుల కేటాయింపు
ఆత్మనిర్భర్ ప్యాకేజీ  ద్వారా ఉపాధి హామీ పథకం కింద రూ.40 వేల కోట్ల రూపాయలను కేంద్ర ప్రభుత్వం కేటాయించింది. 2020-21 ఆర్థిక సంవత్సరంలో కేటాయించిన రూ.61,500 కోట్లకు ఇది అదనం. ఒక ప్రశ్నకు లిఖితపూర్వక సమాధానంగా, ఈ సమాచారాన్ని కేంద్ర ఆర్థిక &కార్పొరేట్ వ్యవహారాల శాఖ సహాయ మంత్రి శ్రీ అనురాగ్ సింగ్ ఠాకూర్ రాజ్యసభలో వెల్లడించారు.
ప్రధానమంత్రి గరీబ్ కల్యాణ్ ప్యాకేజీలో భాగంగా , ఉద్యోగుల భవిష్య నిధి కు జమ చేయాల్సిన యాజమాన్య వాటా 12 శాతం, ఉద్యోగుల వాటా 12 శాతం కలిపి మొత్తం 24 శాతాన్ని మార్చి నుంచి మే వరకు కేంద్రమే చెల్లించింది. 100 మంది వరకు ఉద్యోగులను కలిగి, వారిలో 90 శాతం మంది నెల జీతం రూ.15 వేలకు లోపున్న అన్ని సంస్థల ఈపీఎఫ్ జమలను ఈ మూడు నెలలపాటు కేంద్రమే భరించింది. ఆత్మనిర్భర్ భారత్లో భాగంగా మరో మూడు నెలలు, అంటే జూన్ నుంచి ఆగస్టు వరకు ఈ ప్యాకేజీని కేంద్రం పొడిగించింది.
దీనికితోడు, జాతీయ గ్రామీణ జీవనోపాధి మిషన్ కింద, స్వయం ఉపాధి బృందాలకు కేంద్రం నిధులు అందించిందని లిఖితపూర్వక సమాధానంలో మంత్రి వెల్లడించారు.
యువజన వ్యవహారాలు, క్రీడల మంత్రిత్వ శాఖ
కోవిడ్ నేపథ్యంలో క్రీడాకారుల శిక్షణకు చర్యలు
కోవిడ్ సంక్షోభం కారణంగా దేశవ్యాప్తంగా స్పోర్ట్స్ అథారిటీ ఆఫ్ ఇండియా క్రీడా ప్రోత్సాహక పథకాల కింద నిర్వహించే అన్ని రకాల సంప్రదాయ క్రీడా శిక్షణాకార్యక్రమాలనూ తాత్కాలికంగా నిలిపివేయాల్సి వచ్చింది. విదేశీ కోచ్ ల సాయంతో భారతీయ క్రీదాకారులకు ఇప్పించే శిక్షణ కూదా తగ్గించాల్సి వచ్చింది. ఆధునిక క్రీడల చరిత్రలో మొట్టమొదటి సారిగా 2020 ఒలంపిక్స్, పారాలింపిక్స్ కూడా వాయిదాపడ్దాయి. అయితే, హోం మంత్రిత్వశాఖ ఇచ్చిన మార్గదర్శకాలకు అనుగుణంగా శిక్షణ ఇప్పుడు పునరుద్ధించబడింది.
కోవిడ్ కారణ్ంగా క్రీడాకారుల శిక్షణకు అవరోధం ఏర్పడకుండా ఈ దిగువ పేర్కొన్న చర్యలు తీసుకున్నారు. జపాన్ లోని టోక్యో నగరంలో 2021లో జరిగే ఒలంపిక్ క్రీడలకోసం క్వాలిఫై అయినవారితో సహా పలువురికి శిక్షణ ఇప్పుడు పునరుద్ధరించారు. దీనివలన వారి ప్రతిభకు ఎలాంటి ఆటంకమూ కలుగదు. క్రమంతప్పకుండా అథ్లెట్లకు వారి కోచ్ ల ద్వారా ఆన్ లైన్ శిక్షణ ఇప్పించటం ద్వారా వారిని ప్రేరేపించి ప్రోత్సహించటం సాధ్యమవుతోంది. లాక్ డౌన్ సమయంలో కూడా ఫిట్ నెస్ కోల్పోకుండా ఉండటానికి ఈ శిక్షణ ఉపయోగపడింది. ఆ విధంగా ప్రతిరోజూ వారికోసం రూపొందించిన ప్రాక్టీస్ మాడ్యూల్స్ ను అనుసరించారు.
క్రీడాకారుల నైతిక స్థైర్యం పెంచుతూ ప్రతిరోజూ వారితో క్రమం తప్పకుండా సంభాషించే ఏర్పాటు చేశారు. ఈ కష్టకాలంలోనూ వారు మనోధైర్యం కోల్పోకుండా ఉండటానికి అది దోహదం చేసింది. క్రీడా సంబంధమైన మనో విజ్ఞాన శాస్త్ర నిపుణులతో, స్పోర్ట్స్ సైన్స్ నిపుణులు, వైద్య నిపుణులు, పౌష్ఠికాహార నిపుణులతో సెమినార్లు, వర్క్ షాపులు నిర్వహించారు. క్రీడావాతావరణం మధ్య అత్యుత్తమ ప్రతిభ కనబరచటానికి అనువైన విధానాలు, మాదకద్రవ్యాలవాడకానికి వ్యతిరేకంగా వీడియో కాన్ఫరెన్స్ లు ఫేస్ బుక్, ఇన్ స్టాగ్రామ్ లాంటి సామాజిక మాధ్యమాల ప్రచారం కొనసాగించారు. ఇలాంటి సమయాల్లో వత్తిడిని ఎదుర్కోవటం మీద అవగాహన కల్పిస్తూ, శిక్షణకు ఎలాంటి అవరోధమూ కలగని భావన వాళ్లలో నింపగలిగారు.
క్రీడాకారులు, కోచ్ విద్యా కార్యక్రమం, కోచ్ డెవలప్ మెంట్ ప్రోగ్రామ్ నిర్వహించి విదేశీ కోచ్ ల చేత, క్రీడా నిపుణుల చేత వివిధ క్రీడాంశాలమీద ప్రసంగాలు ఇప్పించారు. మొత్తం 10483 మంది కోచ్ లు వివిధ క్రీడాంశాలమీద, 3818మంది కోచ్ లు స్పోర్ట్స్ సైన్స్ మీద సెషన్లలో పాల్గొన్నారు. క్రీడాకారులకు అవసరమైన క్రీడాపరికరాలను అందజేసి వారు ఫిట్ గా ఉండేట్టు చూశారు. ఒలంపిక్స్ లో పాల్గొనాల్సినవారు లాక్ డౌన్ కారణంగా శిక్షణాశిబిరాలనుంచి సొంత ఊళ్ళకు తిరిగి వెళ్లలేని స్థితిలో ఉన్నప్పుడు వాళ్లకు స్పోర్ట్స్ అథారిటీ ఆఫ్ ఇండియా వారి గదుల్లోనే పరికరాలు అందజేసి అక్కడే ఫిట్ నెస్ కొనసాగించగలిగేట్టు చూశారు.
జాతీయ శిక్షణా శిబిరాలు: 2021 ఒలంపిక్స్ లొ పాల్గొనాల్సి ఉన్న క్రీడాకారులకు జాతీయ శిక్షణా శిబిరాలలో శిక్షణ పునరుద్ధరించారు. ప్రామాణిక నిర్వహణావిధానాలకు లోబడి సురక్షితమైన పద్ధతులలో శిక్షణ ఇచ్చారు. కోవిడ్ మీద అవగాహన పెంచేందుకు, సాఫ్ట్ స్కిల్స్ మీద కూడా ఈ క్రీడాకారులకు వారం రోజులపాటు ప్రత్యేక శిక్షణ ఇచ్చారు.
కేంద్ర యువజన వ్యవహారాలు, క్రీడల శాఖ సహాయమంత్రి  శ్రీ కిరెన్ రిజిజు ఈరోజు రాజ్యసభలో ఒక ప్రశ్నకు లిఖితపూర్వకంగా ఈ సమాధానం ఇచ్చారు.
ప్రధాన మంత్రి కార్యాలయం
రాజయోగిని దాది జానకీ జీ మృతి పట్ల ప్రధానమంత్రి విచారం వ్యక్తం చేశారు
బ్రహ్మ కుమారీల అధిపతి రాజయోగిని దాది జానకీ జీ కన్ను మూసినందుకు ప్రధానమంత్రి శ్రీ నరేంద్రమోదీ సంతాపం వ్యక్తం చేశారు.
" బ్రహ్మ కుమారీల అధిపతి రాజయోగిని దాది జానకీ జీ సమాజానికి ఎంతో శ్రద్ధతో సేవ చేశారు. ఆమె ఇతరుల జీవితాల్లో సానుకూల మార్పు తీసుకురావడానికి కృషి చేశారు. మహిళా సాధికారత కోసం ఆమె చేసిన కృషి ప్రశంసనీయం. ఇటువంటి విచారకర సమయంలో అసంఖ్యాకమైన ఆమె అనుచరులకు నా సానుభూతి తెలియజేస్తున్నాను. ఓం శాంతి." అని ప్రధానమంత్రి తమ సంతాప సందేశంలో పేర్కొన్నారు.
సమాచార, ప్రసార మంత్రిత్వ శాఖ
స్టాఫ్ సెలక్షన్ కమిషన్ ‘‘కంబైన్డ్ గ్రాడ్యుయేట్ లెవల్ ఎగ్జామినేషన్, 2020’’
స్టాఫ్ సెలక్షన్ కమిషన్ 29.12.2020 న ‘‘కంబైన్డ్ గ్రాడ్యుయేట్ లెవల్ ఎగ్జామినేషన్, 2020’’ నోటిఫికేషన్ ను విడుదల చేసింది.
పోస్టుల వివరాలు, వయోపరిమితి, చెల్లించాల్సిన విద్యార్హత ఫీజు, పరీక్ష విధానం, ఎలా దరఖాస్తు చేసుకోవాలి మొదలైన వాటికి సంబంధించిన సమాచారం రిక్రూట్మెంట్ నోటీసులో వివరంగా ఇవ్వబడింది. దరఖాస్తులను ఆన్లైన్ విధానంలో ssc.nic.in ద్వారా మాత్రమే సమర్పించాలి. ఆన్లైన్ దరఖాస్తులు సమర్పించడానికి చివరి తేదీ 31.01.2021 ఆన్లైన్ ఫీజు చెల్లింపు చేయడానికి చివరి తేదీ 02.02.2021.
ఆన్ లైన్ దరఖాస్తు ఫారంలో అభ్యర్థులు స్కాన్ చేసిన కలర్ పాస్ పోర్ట్ సైజు ఫోటోగ్రాఫ్ ను అప్ లోడ్ చేయాల్సి ఉంటుంది, నోటీస్ ఆఫ్ ఎగ్జామినేషన్ ప్రచురించిన తేదీ నుంచి మూడు నెలల కంటే ఎక్కువ వయస్సు ఉండరాదు, మరియు ఫోటోగ్రాఫ్ తీసుకున్న తేదీని స్పష్టంగా ఫోటోగ్రాఫ్ మీద ప్రింట్ చేయాలి. ఫోటోగ్రాఫ్ మీద తేదీ ప్రింట్ లేని అప్లికేషన్ లు తిరస్కరించబడతాయి.
సదరన్ రీజియన్ లో, కంప్యూటర్ ఆధారిత ఎగ్జామినేషన్ టైర్-1 29.05.2021 నుంచి 07.06.2021 వరకు 21 సెంటర్/సిటీల్లో నిర్వహించబడుతుంది. ఆంధ్రప్రదేశ్ లోని చీరాల, గుంటూరు, కాకినాడ, కర్నూలు, నెల్లూరు, రాజమండ్రి, తిరుపతి, విజయవాడ, విశాఖపట్నం, విజయనగరం; తెలంగాణలో హైదరాబాద్, కరీంనగర్ & వరంగల్; తమిళనాడులోని చెన్నై, కోయంబత్తూరు, మధురై, సేలం, తిరుచిరాపల్లి, తిరునల్వేలి, వెల్లూరు; పుదుచ్చేరి లలో నిర్వహించబడుతుంది.
----
(Visitor Counter : 30
ప్రధాన మంత్రి కార్యాలయం
నేతాజీ సుభాష్ చంద్రబోస్ జయంతి సందర్భంగా ఆయనకు నివాళులర్పించిన ప్రధానమంత్రి
నేతాజీ సుభాష్ చంద్రబోస్ జయంతి సందర్భంగా ప్రధానమంత్రి నరేంద్ర మోదీ ఆయనకు నివాళులర్పించారు. ఇందుకు సంబంధించి ఆయన ఒక ట్వీట్ చేస్తూ
"దేశప్రజలందరికీ పరాక్రమ్ దివస్ శుభాకాంక్షలు.
నేతాజీ సుభాష్ చంద్రబోస్ 125వ జయంతి సందర్భంగా ఆయనకు నా శ్రద్ధాంజలి
అని పేర్కొన్నారు..
నేతాజీ సుభాష్ చంద్రబోస్ జయంతి సందర్భంగా ఆయనకు శిరసువంచి నమస్కరిస్తున్నాను. దేశానికి ఆయన చేసిన అద్భుత సేవలకు ప్రతి భారతీయుడు గర్వపడుతున్నాడు అని ప్రధానమంత్రి పేర్కొన్నారు.
రసాయనాలు, ఎరువుల మంత్రిత్వ శాఖ
సరసమైన ధరలకు మందులను అందుబాటులో ఉంచేందుకు 25000 జన్ ఔషధి కేంద్రాలను ప్రారంభించనున్న ప్రభుత్వం
“ రూ.20,000 కోట్లు ఆదా చేయడం ద్వారా దేశంలోని మధ్యతరగతిప్రజలకు సరికొత్త శక్తిని అందించిన జన్ ఔషధి కేంద్రాలు ”
"జన్ ఔషధి కేంద్రాల సంఖ్యను 25,000 కేంద్రాలకు పెంచడమే లక్ష్యం"
ఎర్రకోటలో స్వాతంత్య్ర దినోత్సవ ప్రసంగం సందర్భంగా ప్రధాన మంత్రి శ్రీ నరేంద్ర మోదీ 'జన్ ఔషధి కేంద్రాల' సంఖ్యను 10,000 నుండి 25,000కి పెంచాలని ప్రభుత్వం యోచిస్తోందని తెలిపారు.
జన్ ఔషధి కేంద్రాలు మధ్యతరగతి ప్రజలకు ప్రత్యేక శక్తిని ఇచ్చాయన్నారు. ఎవరికైనా మధుమేహం ఉన్నట్లు నిర్ధారణ అయితే నెలవారీ బిల్లు రూ.3000 ఆదా అవుతుందని చెప్పారు.
రూ.100 ధర ఉన్న మందులను జన్ ఔషధి కేంద్రాల ద్వారా రూ.10 నుంచి రూ.15కే ఇస్తున్నామని ప్రధాని తెలిపారు.
సాంప్రదాయ నైపుణ్యాలు కలిగిన వారి కోసం వచ్చే నెలలో ₹13,000 నుండి 15,000 కోట్ల కేటాయింపుతో విశ్వకర్మ పథకాన్ని ప్రభుత్వం ప్రారంభించనుంది. 'జన్ ఔషధి కేంద్రం'  10,000 నుండి 25,000 కు పెంచడానికి ప్రభుత్వం కృషి చేస్తోందని చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ - 19 కేసుల చికిత్సకు సంబంధించి తాజా వైద్య నియమాలు జారీచేసిన కేంద్ర ఆరోగ్య శాఖ
ఒకమోస్తరు నుంచి తీవ్రమైన కేసులకు ప్రత్యామ్నాయ మందుల సూచన
ఎప్పటికప్పుడు అందుబాటులోకి వస్తున్న పరిజ్ఞానపు వేగాన్ని అందుకుంటూ సమర్థమైన మందులవాడకాన్ని సూచిస్తూ కేంద్ర ఆరోగ్య, కుటుంబ సంక్షేమ మంత్రిత్వశాఖ కోవిడ్ కేసుల చికిత్సకు తాజా చికిత్సావిధానాన్ని ప్రకటించింది. ఈ తాజా వైద్యంలో భాగంగా మెథైల్ ప్రెడ్నిసొలోన్ స్థానంలో డెక్సామెథాసోన్ ను ప్రత్యామ్నాయంగా వాడవలసిందిగా సూచించింది. మందులవాడకం ద్వారా వచ్చిన ఆధారాలను, నిపుణుల సూచనలను దృష్టిలో ఉంచుకొని ఒక మోస్తరు నుంచి తీవ్రమైన లక్షణాలతో బాధపడుతున్నవారికి ఈ చికిత్స చేయాలని సూచించింది.
వ్యాధినిరోధకత తగ్గినప్పుడు వాడటానికి ఉపయోగపడే డెక్సామెథాసోన్ మందు కోవిడ్ బాధితులకు కూడా పనికొస్తుందని తెలియటంతో ఈ నిర్ణయం తీసుకుంది. ఆస్పత్రిలొ చేరిన కోవిడ్ బాధితులమీద ఈ మందును ప్రయోగించినప్పుడు సత్వరం కోలుకున్నట్టు నిర్థారణ కావటంతో దాని ప్రయోజనాలను దృష్టిలో ఉంచుకొని మంత్రిత్వశాఖ ఈ నిర్ణయం తీసుకుంది. వ్యాధి తీవ్ర ఎక్కువగా ఉన్నవారిలో మరణాల రేటును బాగా తగ్గించగలిగినట్టు, వెంటిలేటర్ల మీద ఉన్నవారిలో మూడోవంతు మందికి సత్ఫలితాలు ఇచ్చినట్టు గుర్తించారు. అదే విధంగా ఆక్సిజెన్ థెరపీలో ఉన్నవారిలొ ఐదోవంతు మంది కూడా దీనివల్ల కోలుకున్నారు. ఈ మందు జాతీయ అత్యవసర మందుల జాబితాలో ఉండటం వలన సులభంగా అందుబాటులో ఉన్నట్టు కూడా మంత్రిత్వశాఖ తెలియజేసింది.
కేంద్ర ఆరోగ్య కార్యదర్శి ప్రీతి సిదాన్ ఈ తాజా చికిత్సా నియమావళిని అన్ని రాష్ట్రాలకు, కేంద్రపాలిత ప్రాంతాలకు పంపుతూ వీటి వాడకం, అందుబాటు తదితర విషయాలలో తగిన చర్యలు తీసుకోవాల్సిందిగా కోరారు. సంస్థాగతంగా కూడా డెక్సామెథాసోన్ వాడాలని కోరారు. ఈ మార్గదర్శక నియమావళిని మంత్రిత్వశాఖ వెబ్ సైట్ లో ఈ చిరునామాలో చూడవచ్చునని తెలిపారు.
https://www.mohfw.gov.in/pdf/ClinicalManagementProtocolforCOVID19dated27062020.pdf
చికిత్సాపరమైన ప్రొటోకాల్ ఆఖరిసారిగా జూన్ 13న అప్ డేట్ చేశారు.
వాణిజ్యం, పరిశ్రమల మంత్రిత్వ శాఖ
ప్రత్యేక ఆర్ధిక మండలులు  బిల్లు 2019కి కేంద్ర కేబినెట్ ఆమోదం.
ప్రత్యేక ఆర్ధిక మండలులు  బిల్లు 2019ని ప్రవేశపెట్టాలనే ప్రతిపాదనకు ప్రధాన మంత్రి శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఆమోదం తెలిపింది. ప్రత్యేక ఆర్ధిక మండలులు  ఆర్డినెన్స్, 2019  స్థానంలో ఈ బిల్లును ప్రవేశపెట్టడం జరుగుతుంది. రాబోయే పార్లమెంటు సమావేశాల్లో ఈ బిల్లును ప్రవేశపెట్టడం జరుగుతుంది.
ప్రత్యేక ఆర్ధిక మండలులు చట్టం, 2005, సెక్షన్ 2, సబ్ సెక్షన్ కు సవరణ చేశారు. ఈ సవరణ కారణంగా... కేంద్ర ప్రభుత్వం నియమించిన ఏదైనా సంస్థ... ఆర్ధిక మండలిలో ఏదైనా యూనిట్ నెలకొల్పడానికి అనుమతి ఇచ్చే అర్హతను కలిగి వుంటుంది.
రైల్వే మంత్రిత్వ శాఖ
ఒడిషాలో జరిగిన ఘోర రైలు ప్రమాదంలో మరణించిన వారి కుటుంబాలు/ స్నేహితులు/ బంధువులు, చిక్కుకుపోయిన ప్రయాణీకుల సౌకర్యార్ధం 139 హెల్ప్లైన్ నెంబర్ ద్వారా భారతీయ రైల్వే ప్రత్యేక ఏర్పాట్లు
139 ఫోన్ కాల్స్కు 24x7 సమాధానం చెప్పేందుకు సీనియర్ అధికారులను నియమించన రైల్వేలు
ఈ క్లిష్ట సమయంలో బాధిత ప్రయాణీకులకు, వారి బంధువులకు సరైన, సంతృప్తికరమైన సమాచారాన్ని ఇచ్చి తోడ్పడడం రైల్వే హెల్ప్ లైన్ 139 లక్ష్యం
ఒడిషాలో జరిగిన ఘోర రైలు ప్రమాదంలో మరణించిన వారి కుటుంబాలు/ స్నేహితులు/ బంధువులు, చిక్కుకుపోయిన ప్రయాణీకుల సౌకర్యార్ధం 139 హెల్ప్లైన్ నెంబర్ ద్వారా భారతీయ రైల్వే ప్రత్యేక ఏర్పాట్లు చేసింది. సీనియర్ అధికారుల బృందం ఒకటి 24X7 హెల్ప్లైన్ ను నిర్వహిస్తోంది. జోనల్ రైల్వేలు, రాష్ట్ర ప్రభుత్వంతో సమన్వయం చేసుకుని కాలర్లకు సంబంధిత వివరాలను అందిస్తోంది. ఈ సేవలునిరంతరాయంగా నడవడమే కాక, రైల్వే మంత్రి ప్రకటించిన మెరుగైన నష్టపరిహారం - మృతి చెందినవారి కుటుంబానికి రూ. 10లక్షలు, తీవ్ర గాయాలైన వారికి రూ. 2 లక్షలు, స్వల్ప గాయాలు అయిన వారికి రూ. 50,000
సత్వర పంపిణీని నిర్ధారిస్తోంది. .
ఈ క్లిష్ట సమయంలో బాధిత ప్రయాణీకులకు, వారి బంధువులకు సరైన, సంతృప్తికరమైన సమాచారాన్ని ఇవ్వడంలో తోడ్పడడం రైల్వే హెల్ప్ లైన్ 139 లక్ష్యం.
ఇప్పటివరకూ రైల్వేలు 285 కేసుల్లో  రూ. 3.22 కోట్ల నష్టపరిహారాన్ని అందించింది. నష్టపరిహారాన్ని 7 ప్రదేశాలలో లలో భారతీయ రైల్వేలు చెల్లిస్తోంది.
(
ఆరోగ్య, కుటుంబ సంక్షేమ మంత్రిత్వ శాఖ
219.21 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.11 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 26,583
గత 24 గంటల్లో నమోదయిన కొత్త కేసులు 2,678
ప్రస్తుత రికవరీ రేటు 98.76%
వారపు పాజిటివిటీ రేటు 1.07%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 219.21 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.11 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415300
|
|
రెండో డోసు
|
|
10119883
|
|
ముందు జాగ్రత్త డోసు
|
|
7052667
|
|
ఫ్రంట్లైన్ సిబ్బంది
|
|
మొదటి డోసు
|
|
18436999
|
|
రెండో డోసు
|
|
17718299
|
|
ముందు జాగ్రత్త డోసు
|
|
13708221
|
|
12-14 ఏళ్ల వారు
|
|
మొదటి డోసు
|
|
41119125
|
|
రెండో డోసు
|
|
32057550
|
|
15-18 ఏళ్ల వారు
|
|
మొదటి డోసు
|
|
61978379
|
|
రెండో డోసు
|
|
53214174
|
|
18-44 ఏళ్ల వారు
|
|
మొదటి డోసు
|
|
561361918
|
|
రెండో డోసు
|
|
516099894
|
|
ముందు జాగ్రత్త డోసు
|
|
98865720
|
|
45-59 ఏళ్ల వారు
|
|
మొదటి డోసు
|
|
204041587
|
|
రెండో డోసు
|
|
197032110
|
|
ముందు జాగ్రత్త డోసు
|
|
50044658
|
|
60 ఏళ్లు పైబడినవారు
|
|
మొదటి డోసు
|
|
127676571
|
|
రెండో డోసు
|
|
123189466
|
|
ముందు జాగ్రత్త డోసు
|
|
48000723
|
|
ముందు జాగ్రత్త డోసులు
|
|
21,76,71,989
|
|
మొత్తం డోసులు
|
|
2,19,21,33,244
దేశవ్యాప్త క్రియాశీల కేసుల సంఖ్య 26,583. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.76 శాతంగా ఉంది. గత 24 గంటల్లో 2,594 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,68,557 కి పెరిగింది.
గత 24 గంటల్లో 2,678 కొత్త కేసులు నమోదయ్యాయి.
గత 24 గంటల్లో మొత్తం 2,37,952 పరీక్షలు చేశారు. దేశవ్యాప్తంగా ఇప్పటివరకు 89.81 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.07 శాతంగా, రోజువారీ పాజిటివిటీ రేటు 1.13 శాతంగా నమోదయ్యాయి.